Lav et referat af nedenstående tekst:

Tekst:
Søndag skrev TV2 Nord om WJ Maskinstation , der havde været udsat for et tyveri for over to millioner kroner. Fem minilæssere, der har en temmelig stor værdi, var nemlig blevet stjålet sammen med en varevogn og en trailer. Varevognen og traileren blev senere samme dag fundet. Nu er minilæsserne også fundet, oplyser Nordjyllands politi. De var i Hammer Bakker, godt gemt bag noget gran. Maskinerne er nu leveret tilbage til maskinstationen, men politiet søger vidner, så de kan få fat i tyvene, der står bag. Alle informationer er brugbare Politiets efterforskning peger på, at tre gerningspersoner begik ugerningen natten til søndag. - Vi har en del tekniske spor, som vi er i fuld gang med at sikre. Derudover efterforsker vi bredt. Vi har desværre ingen mistænkte på nuværende tidspunkt, så alle oplysninger fra offentligheden er yderst velkomne, siger efterforskningsleder og politikommissær Ulf Munch Sørensen og fortsætter: - Har man set mistænkelig færden i området omkring Bøgildsmindevej i tiden op til indbruddet, eller kan man genkalde sig at have set minilæsserne blive transporteret, så er vi meget interesserede i at vide det. Måske er oplysningerne ikke decideret fyldestgørende, men alle informationer kan bidrage til sagens opklaring.

Referat:
Ifølge politiet står i alt tre gerningspersoner bag tyveriet.